মহিলাদের টুয়েন্টি২০ আন্তর্জাতিক
মহিলাদের টুয়েন্টি২০ আন্তর্জাতিক (টি২০আই) আন্তর্জাতিক ক্রিকেটে মহিলাদের ক্রিকেট খেলার সংক্ষিপ্ততম সংস্করণ। মহিলাদের টুয়েন্টি২০ আন্তর্জাতিকের উপযোগী নির্ধারিত ২০ ওভারের খেলায় সর্বোচ্চ ১৫০ মিনিটের মধ্যে প্রতি দলের ইনিংস সম্পন্ন হয়। আন্তর্জাতিক ক্রিকেট কাউন্সিলের (আইসিসি) শীর্ষ ১০ র‌্যাঙ্কিংধারী দেশগুলো মহিলাদের ক্রিকেটে অংশ নেয়। আগস্ট, ২০০৪ সালে ইংল্যান্ড ও নিউজিল্যান্ডের মধ্যকার সর্বপ্রথম টুয়েন্টি২০ আন্তর্জাতিক অনুষ্ঠিত হয়েছে। এরফলে পুরুষদের টুয়েন্টি২০ আন্তর্জাতিকের তুলনায় মহিলাদের টুয়েন্টি২০ আন্তর্জাতিক ছয় মাস পূর্বে অনুষ্ঠিত হয়।